Jaak Johanson
Jaak Johanson (15. detsember 1959 Tartu – 14. veebruar 2021 Tallinn) oli eesti näitleja ja pärimusmuusik. Ta lõpetas 1978. aastal Tallinna 7. Keskkooli ja 1982. aastal Tallinna Riikliku Konservatooriumi lavakunstikateedri X lennu, mida juhendas Aarne Üksküla. Ta sai tuntuks nii Johansonide pereansambli liikmena kui ka teatrilavastustes tehtud rollidega. 1982–1987 oli ta Eesti NSV Riiklikus Noorsooteatris ja 1987–1992 Pirgu Arenduskeskuse näitetrupi näitleja, seejärel Tallinna Vanalinna Muusikamajas õpetaja ja programmijuht.